Διάταξη του Δικαστηρίου (έβδομο τμήμα) της 15ης Οκτωβρίου 2012 —Internationaler Hilfsfonds κατά Επιτροπής
(Υπόθεση C-554/11 P)
«Αίτηση αναιρέσεως — Πρόσβαση στα έγγραφα — Άρνηση πλήρους προσβάσεως σε σχετικά με τη σύμβαση LIEN 97-2011 έγγραφα — Προσφυγή ακυρώσεως — Νέα εξέταση κατά τη διάρκεια της δίκης — Άσκηση χωριστής προσφυγής ακυρώσεως»
1.                     Αναίρεση — Λόγοι — Απλή επανάληψη των προβληθέντων ενώπιον του Γενικού Δικαστηρίου λόγων και επιχειρημάτων — Μη προσδιορισμός
της προβαλλόμενης πλάνης περί το δίκαιο — Απαράδεκτο (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός
Διαδικασίας του Δικαστηρίου, άρθρο 112 § 1, στοιχείο γʹ· Κανονισμός Διαδικασίας του Γενικού Δικαστηρίου, άρθρα 50 και 55)
(βλ. σκέψεις 35-37)
2.                     Αναίρεση — Λόγοι — Λόγος αναιρέσεως κατά της αποφάσεως του Γενικού Δικαστηρίου περί της δικαστικής δαπάνης — Απαράδεκτος σε
περίπτωση απορρίψεως όλων των λοιπών λόγων (Οργανισμός του Δικαστηρίου, άρθρο 58, εδ. 2) (βλ. σκέψεις 38, 39)
Αντικείμενο
Αίτηση αναιρέσεως κατά της διατάξεως του Γενικού Δικαστηρίου (τέταρτο τμήμα) της 21ης Σεπτεμβρίου 2011, T-141/05 RENV, Internationaler
Hilfsfonds κατά Επιτροπής, με την οποία το Γενικό Δικαστήριο έκρινε ότι παρέλκει η εξέταση των αιτημάτων της νυν αναιρεσείουσας
για την ακύρωση της αποφάσεως της Ευρωπαϊκής Επιτροπής, της 14ης Φεβρουαρίου 2005, περί απορρίψεως της αιτήσεώς της προσβάσεως
στον σχετικό με τη σύμβαση LIEN 97-2011 φάκελο — Διαδικαστικές πλημμέλειες ενώπιον του Γενικού Δικαστηρίου — Μη συντονισμένη
εκδίκαση των υποθέσεων T-141/05 RENV και T-36/10 — Καταδίκη στα δικαστικά έξοδα και ύψος αυτών
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως.
2)
Καταδικάζει την Internationaler Hilfsfonds eV στα δικαστικά έξοδα.